ฝ่ายสิ่งแวดล้อม ฯ สำนักงานเขตหนองแขม  ได้ดำเนินการตรวจสอบเรื่องร้องเรียนดังกล่าวแล้วเมื่อวันที่ 13 มิถุนายน 2566 ขณะตรวจสอบคอนโดหรรษาวิลล์ชั้น 4 พบเห็บสุนัขประมาณ 6-7 ตัว เกาะอยู่บริเวณมุ้งลวดหน้าประตูห้องของผู้พักอาศัยในชั้นดังกล่าว จำนวน 1 ห้อง จึงได้สอบถามผู้พักอาศัยในชั้นเดียวกัน แจ้งว่า เคยมีผู้พักอาศัยในชั้นเดียวกัน เอาผ้าไปคลุมสุนัขจรจัดใส่กรงเลี้ยงเพื่อช่วยเหลือ และนำผ้าผืนดังกล่าวและกรงเลี้ยงกลับมาไว้หน้าห้องพักของตัวเองประมาณ 1 สัปดาห์ที่ผ่านมา ซึ่งคาดว่าเห็บน่าจะติดมาจากผ้าคลุมผืนนั้น จากการสอบถามผู้พักอาศัยคนอื่น ๆ เพิ่มเติม แจ้งไปในทิศทางเดียวกันว่า เคยมีเห็บมาเกาะอยู่ที่มุ้งลวดหน้าประตูห้องแต่ตอนนี้ไม่มีแล้ว ทั้งนี้ เจ้าหน้าที่ได้แนะนำนิติบุคคล/ผู้ดูแลคอนโด ฯ ให้หมั่นทำความสะอาดบริเวณที่พบเห็บสุนัขและบริเวณใกล้เคียงอย่างสม่ำเสมอ และหาผลิตภัณฑ์กำจัดเห็บช่วยในการกำจัดเห็บที่ไม่เป็นอันตรายต่อผู้พักอาศัยในอาคาร และกำชับมิให้นำสัตว์เลี้ยงจากภายนอกเข้ามาภายในอาคาร เพื่อป้องกันเหตุเดือดร้อนคล้ายกรณีดังกล่าว ซึ่งจะได้ติดตามผลต่อไป        ทั้งนี้ ท่านสามารถติดตามผลและแจ้งรายละเอียดเพิ่มเติมได้ที่ฝ่ายสิ่งแวดล้อม ฯ ทางหมายเลขโทรศัพท์ 024211227 ต่อ 7319 ขอบคุณค่ะ
เห็บสุนัขระบาด
ขอดูผลงานหลังจากมาดูที่หน้างานครับ